|  |  |
| --- | --- |
| HORVÁTH SZANDRA OLIMPIAturizmus-vendéglátásBA, 7. félévPécsi TudományegyetemIllyés Gyula Főiskolai Kar |  |

Témavezető:

|  |
| --- |
| Dr. Huszti Zsolt PhDfőiskolai docens, PTE IFK |

A víz és az ártéri terület szerepe egy falu gazdaságában, kiemelten turizmusában.

A víz és az ártéri terület szerepe egy falu gazdaságában, kiemelten turizmusában.

Egy községnek kevés kitörési és fejlődési lehetősége van. Azonban ha rátalálunk erre a kitörési pontra, akkor megfelelő fejlesztésekkel sikeresen kiemelhetjük a települést a környezetéből. Az egyik ilyen lehetőséget a turizmusban látom, hiszen nemcsak munkahelyeket teremt és bevételt generál, hanem számos pozitív hatást fejt ki a környezetre is. Úgy gondolom, a jelen körülmények között érdemes és kell is foglalkozni a turizmus és a környezet kapcsolatával

Kutatásom helyszínéül Faddot, fejlesztésének alapjául pedig a Dunát és a holtágát, valamint a rájuk építhető idegenforgalmat választottam. A természetes vizek rengeteg lehetőséget biztosítanak a különböző turizmusfajták kiépítésére és több olyan turisztikai termék is létrehozható, mely kapcsolható a folyóhoz. Napjainkban fontossá vált, hogy megismerjük és védjük környezetünket, kerüljünk közelebb természeti értékeinkhez. Éppen ezért értékelődhet fel a Duna menti turizmus ezen a területen, mégpedig úgy, hogy a jól átgondolt fejlesztésekkel és szabályozással még a környezetvédelmet is biztosítjuk.

Dolgozatomban célom bemutatni Fadd nagyközség és a Duna, illetve a Holt-Duna kapcsolatát, a turizmus általános és közvetlenül a folyót érintő hatásait, továbbá a területfejlesztés és a turizmus kapcsolatát. Kutatásom kiemelkedő részét képzi a környezetvédelem, mellyel kapcsolatban a feladatokat és célokat, a programokat és intézkedéseket ismertetem. Foglalkozom továbbá azzal, hogy a múlt tapasztalatait és a jelen kutatási eredményeit miképp tudjuk beépíteni a településfejlesztésbe, hogy az a turizmus és ezáltal a község fellendülését eredményezze. A dolgozatomhoz szükséges lényegi adatokat saját kutatás (mely során beszélgetéseket folytattam az önkormányzat munkatársaival) és terepmunka alapján nyertem.

Bízom benne, hogy dolgozatommal felhívom a figyelmet arra, hogy egy kis település fejlesztése is lehet sikeres, ha szakértelemmel, haladó gondolkodásmóddal és a minőségre, a hosszú távú célokra koncentrálva dolgozzuk ki a terveket és a megvalósításnál is ezeket tartjuk szem előtt.